**МОДЕЛ ОДЛУКЕ О БОЈИ И НАЧИНУ ОЗНАЧАВАЊА ВОЗИЛА И ПЛОВИЛА И ОПРЕМИ КОМУНАЛНЕ МИЛИЦИЈЕ**

 На основу члана 32. став 6. Закона о локалној самоуправи („Службени гласник РС“, бр. 129/07, 83/14 – други закон, 101/16 – други закон и 47/18), члана 49. став 3. Закона о комуналној милицији („Службени гласник РС“, број 49/19) и члана \_\_\_ Статута општине/града \_\_\_\_\_\_\_\_\_\_\_ („Службени лист општине/града \_\_\_\_\_\_\_\_\_\_\_\_\_“, број \_\_\_\_\_\_), Скупштина општине/града \_\_\_\_\_\_\_\_\_\_\_\_\_\_, на седници одржаној \_\_\_\_\_\_\_\_\_\_\_\_\_\_ године, по претходно добијеној сагласности министарства надлежног за систем локалне самоуправе (сагласност број \_\_\_\_\_ од \_\_\_\_\_\_\_\_\_\_\_ године), донела је

**О Д Л У К У**

**О БОЈИ И НАЧИНУ ОЗНАЧАВАЊА ВОЗИЛА И ПЛОВИЛА И ОПРЕМИ КОМУНАЛНЕ МИЛИЦИЈЕ[[1]](#footnote-1)**

1. **УВОДНЕ ОДРЕДБЕ**

**Члан 1.**

Овом одлуком утврђују се боја и начин означавања возила и пловила комуналне милиције, опрема возила и друга опрема коју користе комунални милиционари.

**Члан 2.**

 Возила и опрема, у смислу ове одлуке, јесу службена моторна возила и службена пловила, прописно обојена, означена и опремљена за одржавање комуналног реда и других послова из делокруга комуналне милиције.

1. **БОЈА И ОЗНАКЕ ВОЗИЛА И ПЛОВИЛА**

**Члан 3.**

 Основна боја возила комуналне милиције је \_\_\_\_\_\_\_\_\_\_\_\_\_\_.

 Основна боја пловила комуналне милиције је \_\_\_\_\_\_\_\_\_\_\_\_\_\_.

**Члан 4.**

 Поред основне боје, уздуж бочних страница возила комуналне милиције је трака \_\_\_\_\_\_\_\_\_\_\_ боје, ширине најмање 150 мм, раздељена по дужини линијом ширине 20 до 30 мм \_\_\_\_\_\_\_\_\_\_\_ боје.[[2]](#footnote-2)

**Члан 5.[[3]](#footnote-3)**

 Ознаке возила комуналне милиције чине:

1. по један цртеж или налепница са цртежом општине /града \_\_\_\_\_\_\_\_\_\_\_\_\_ висине најмање 200 мм на предњем делу бочних страница возила, односно висине најмање 350 мм на поклопцу мотора, а изглед грба општине/града у складу са одлуком општине/града којом се уређује изглед и употреба грба;
2. натпис „КОМУНАЛНА МИЛИЦИЈА“ исписан словима \_\_\_\_\_\_\_\_\_\_\_\_ боје на делу траке из члана 4. ове одлуке иза цртежа грба општине/града, у висини предњих врата, односно прве половине кабине возила;
3. натпис „КОМУНАЛНА МИЛИЦИЈА“ исписан словима \_\_\_\_\_\_\_\_\_\_ боје на предњој страни, односно поклопцу мотора возила испод цртежа грба општине/града, као и на задњој страни возила изнад регистарских таблица.

Ознаке из става 1. овог члана морају бити израђене тако да рефлектују светлост.

**Члан 6.**

 Цртежом или налепницом са цртежом грба општине/града \_\_\_\_\_\_\_\_\_\_\_\_ и натписом “КОМУНАЛНА МИЛИЦИЈА“ на одговарајући начин означавају се и пловила комуналне милиције.

1. **ОПРЕМА ВОЗИЛА**

**Члан 7.**

 Опрему возила комуналне милиције чини:

1. светлосна сигнализација уграђена на највишем делу возила у складу са прописима о безбедности саобраћаја на путевима, која се састоји од једног или два жута ротациона светла или од два извора трепћућег светла жуте боје интегрисана у кровну конзолу на којој се са предње и задње стране налази натпис „КОМУНАЛНА МИЛИЦИЈА“ и која може бити опремљена уређајем с могућношћу исписивања наређења;
2. уграђен уређај за давање звучних знакова у низу тонова различитих висина с микрофонском комбинацијом;
3. уграђен колски радио уређај за пријем и предају на фреквенцијама које користи комунална милиција.

**Члан 8.**

 Возила комуналне милиције, поред опреме утврђене овом одлуком, морају имати опрему одређену прописима о безбедности саобраћаја на путевима, а могу имати и другу опрему и уређаје сагласно њиховој намени.

1. **ОПРЕМА КОМУНАЛНИХ МИЛИЦИОНАРА**

**Члан 9.**

 Опрема комуналних милицонара, у смислу ове одлуке, јесте опрема за обављање послова из надлежности комуналне милиције (у даљем тексту: комунално-милицијска опрема) и опрема која је потребна за успостављање информатичко-комуникацијске повезаности (у даљем тексту: пратећа опрема).

**Члан 10.**

 Поред униформе и средстава принуде, односно службене палице, средстава за везивање и распршивача са надражујућим дејством, комунално-милицијску опрему чине:

1. таблице „стоп комунална милиција“;
2. пиштаљке;
3. батеријске лампе;
4. фото-видео опрема;
5. уређаји за аудио и видео дигитално снимање, обраду и чување података;
6. детектори метала – ручни, за надзор проласка лица и за преглед терена;
7. лични дозиметри за мерење јонизујућег зрачења;
8. двогледи;
9. уређаји за детекцију присуства угљенмоноксида;
10. електронски ласерски уређаји за мерење удаљености;
11. GPS ручни електронски уређаји за оријентацију и навигацију.

Начелник Одељења комуналне милиције може, у складу са процедуром утврђеном прописима општине/града, предложити да се изврши набавка и организационе јединице комуналне милиције задуже и другом опремом која је неопходна за обављање послова из делокруга комуналне милиције, уколико коришћене такве опреме није противно закону и другим прописима.

**Члан 11.**

 Пратећу опрему комуналне милиције чине:

1. радио уређаји и њихови додаци;
2. рачунарски системи са опремом, мрежна опрема и припадајући комуникацијски уређаји и сигурносни системи са одговарајућим хардверским и софтверским компонентама;
3. опрема за заштити података, као и друга неопходна пратећа опрема која се може набавити, односно задужити под условима и на начин из члана 10. став 2. ове одлуке.

**Члан 12.**

 Опрему из чл. 10. и 11, ове одлуке, по налогу начелника Одељења комуналне милиције, задужују организационе јединице комуналне милиције, а могу је задужити и комуналну милиционари лично.

**Члан 13.**

 Одељење комуналне милиције води евиденцију о задужењу опремом организационих јединица и личном задужењу опремом комуналних милиционара у складу са Правилником о садржини евиденција које води комунална милиција, начину њиховог вођења и уништавању одређених података.

 Подаци из евиденције из става 1. овог члана и документи који садрже податке о задужењу опремом чувају се до истека рока утврђеног Правилником из става 1. овог члана.

1. **ЗАВРШНЕ ОДРЕДБЕ**

**Члан 14.[[4]](#footnote-4)**

 Даном ступања на снагу ове одлуке престаје да важи Одлука о боји и начину означавања возила и пловила комуналне полиције града \_\_\_\_\_\_\_\_\_\_ („Службени лист града \_\_\_\_\_\_\_\_\_\_\_\_, број \_\_\_\_).

**Члан 15**.

Ова одлука ступа на снагу осмог дана од дана објављивања у „Службеном листу општине/града \_\_\_\_\_\_\_\_\_\_\_\_\_\_“.

Скупштина општине/града\_\_\_\_\_\_\_\_\_\_\_ ПРЕДСЕДНИК

Број\_\_\_\_\_\_\_\_, \_\_\_\_\_\_\_\_\_\_\_\_\_\_ године \_\_\_\_\_\_\_\_\_\_\_\_\_\_\_\_\_\_\_\_

1. Уколико на територији јединице локалне самоуправе не постоји водно подручје у њеној надлежности на коме би се користила службена пловила комуналне милиције, из назива ове одлуке треба изоставити речи „и пловила“, а из текста модела одлуке и све одредбе и делове одредаба који се односе на службена пловила. [↑](#footnote-ref-1)
2. Напомена: Боја траке и линије требало би да буду довољног међусобног контраста, као и контраста у односу на основну боју, да би били лако уочљиви. [↑](#footnote-ref-2)
3. Поред ознака утврђених овим чланом, на возилима могу бити исписани и називи информативног садржаја, као што је идентификациони број радио уређаја, веб адреса комуналне милиције, број контакт телефона и слично. [↑](#footnote-ref-3)
4. Овај члан треба да садрже само истоимене одлуке градова који су имали комуналну полицију до ступања на снагу Закона о комуналој милицији. [↑](#footnote-ref-4)